Luis Aragonés

José Luis Aragonés Suárez  (født 28. juli 1938 i Hortaleza, Madrid, død 1. februar 2014«Luis Aragonés er død», TV2, 1. februar 2014.) var en spansk fotballspiller og trener, senest for Fenerbahce. Aragonés tilbrakte det meste av karrieren, både som spiller og trener, i Atlético Madrid. Han var en viktig spiller på det suksessrike Atlético-laget i 1960- og 70-årene. Laget vant La Liga fire ganger, kom til finalen i Serievinnercupen 1973/74, og vant Intercontinental Cup. Mellom 1964 og 1974 spilte han 265 La Liga-kamper for Atlético og scoret 123 mål. Aragonés trente klubben i fire perioder. Han spilte også for flere andre klubber, først og fremst Real Betis, og spilte 11 kamper for , og scoret tre mål. I tillegg til Atlético, trente han også sju andre La Liga-klubber.

 Tidlig karriere 
Aragonés startet karrieren hos CD Getafe i 1957. I 1958 signerte han kontrakt med Real Madrid, men greide aldri å spille seg til plass på seniorlaget. Han tilbrakte det meste av tiden i Real Madrid på utlån til andre klubber, blant annet Recreativo de Huelva og Hércules CF, og spilte for AD Plus Ultra, Real Madrids reservelag. I 1960 gikk han til Real Oviedo og debuterte i Primera Division. Fra 1961 til 1964 spilte han for Real Betis, der han scoret 33 mål på 86 ligakamper.

 Atlético de Madrid 
I Atlético var Aragonés kanskje best kjent som frisparkspesialist. Han scoret ofte, og i 1970 delte han toppscorertrofeet (Pichichi) med en annen Atlético-spiss, José Eulogio Gárate og Amancio. I 1974 scoret han utligningsmålet i uavgjortoppgjøret mot Bayern München i finalen i serievinnercupen, før de tapte 4-0 i returkampen. Etter at Aragonés la opp som spiller, ble han for første gang utpekt til trener for Atlético i 1974.

 Spanias landslag 
Under VM 2006 vant Spania alle sine tre kamper i gruppespillet, og møtte Frankrike i 16-delsfinalen. Etter at de tok ledelsen ved David Villa, tapte de 1–3 etter mål fra Frank Ribéry, Patrick Vieira og Zinedine Zidane. Spania kvalifiserte seg til EM 2008, men det ble kunngjort at Vicente Del Bosque overtar som landslagstrener etter EM-sluttspillet. Aragonés avsluttet sin karriere som landslagstrener med å føre Spania til EM-gull – Spanias første mesterskapstittel i fotball på 44 år.

 Meritter 
 Klubb (som spiller) 
  Atlético Madrid
 La Liga: 1966, 1970, 1973 
 Copa del Generalísimo: 1972

 Som manager 
  Atlético Madrid
 La Liga: 1977
 Copa del Rey: 1976, 1985, 1992
 Intercontinental Cup: 1974
 Supercopa de España: 1985
  FC Barcelona
 Copa del Rey: 1988
  Spania
 Europamesterskapet i fotball: 2008

 Referanser 

 Eksterne lenker 


Kategori:Spanske fotballspillere
Kategori:Spanske fotballtrenere
Kategori:Trenere i Fotball-VM 2006
Kategori:Trenere i Fotball-EM 2008
Kategori:Fotballspillere for Getafe CF
Kategori:Fotballspillere for Real Madrid CF
Kategori:Fotballspillere for Hércules CF
Kategori:Fotballspillere for Recreativo de Huelva
Kategori:Fotballspillere for Real Oviedo
Kategori:Fotballspillere for Real Betis Balompié
Kategori:Fotballspillere for Atlético Madrid
Kategori:Fotballtrenere for Atlético de Madrid
Kategori:Fotballtrenere for Real Betis
Kategori:Fotballtrenere for FC Barcelona
Kategori:Fotballtrenere for RCD Espanyol
Kategori:Fotballtrenere for Sevilla FC
Kategori:Fotballtrenere for Valencia CF
Kategori:Fotballtrenere for Real Oviedo
Kategori:Fotballtrenere for RCD Mallorca
Kategori:Fotballtrenere for Fenerbahçe SK
Kategori:Trenere for spanske fotballandslag
Kategori:Personer fra Madrid